Tanfalit tukrift, d tafyirt ur tettili ara d tilellit, tettili-d s sin yeswiren, amenzu d aswir aseddasan mi ara d-mlilen yiferdisen imawalanen ad mcudden ur qebblen ara beṭṭu, aswir wis sin d aswir asnamkan mi ara ruḥen yinumak inaṣliyen i yiferdisen-nni ad mɛawanen ad d-sufɣen anamek amaynut. Yettiwɛiṛ ɣef win ur nessin ara tutlayt tamaziɣt ad tent-yegzu acku d anamek ukrif.